Document ID: 32015R0400

A BIZOTTSÁG (EU) 2015/400 RENDELETE
(2015. február 25.)
a 396/2005/EK európai parlamenti és tanácsi rendelet II., III. és V. mellékletének a bizonyos termékekben, illetve azok felületén található csontolaj, szén-monoxid, ciprodinil, dodemorf, iprodion, metaldehid, a metazaklór, paraffinolaj (CAS 64742-54-7), ásványolajok (CAS 92062-35-6) és propargit maradékanyag-határértéke tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára, 18. cikke (1) bekezdésének b) pontjára, valamint 49. cikkének (2) bekezdésére,
mivel:
(1)
Az iprodion tekintetében a megengedett szermaradék-határértékeket (a továbbiakban: MRL-ek) a 396/2005/EK rendelet II. melléklete és III. mellékletének B. része állapította meg. A ciprodinil, a metaldehid, a metazaklór és a propargit tekintetében a 396/2005/EK rendelet III. mellékletének A. része állapított meg MRL-eket. A csontolaj, a szén-monoxid, a dodemorf, a paraffinolaj (CAS 64742-54-7) és az ásványolajok (CAS 92062-35-6) tekintetében a 396/2005/EK rendelet nem határozott meg MRL-eket, és mivel ezek a hatóanyagok nem szerepelnek a szóban forgó rendelet IV. mellékletében, ezért rájuk nézve az említett rendelet 18. cikke (1) bekezdésének b) pontjában megállapított 0,01 mg/kg alapértéket kell alkalmazni.
(2)
A csontolaj tekintetében érvényben lévő MRL-ekkel kapcsolatban az Európai Élelmiszerbiztonsági Hatóság (a továbbiakban: a Hatóság) a 396/2005/EK rendelet 12. cikkének (1) bekezdésének megfelelően indokolással ellátott véleményt (2) adott ki. A csontolaj 91/414/EGK tanácsi irányelv (3) I. mellékletébe történő felvételének megtagadásáról a 2008/943/EK bizottsági határozat (4) rendelkezett. Mivel a csontolaj használata többé nem engedélyezett az Unióban, továbbá harmadik országtól sem érkezett annak engedélyezett használatára vonatkozó bejelentés, helyénvaló ezeket az MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén megállapítani.
(3)
A szén-monoxid tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (5) adott ki. A szén-monoxid 91/414/EGK irányelv I. mellékletébe történő felvételének megtagadásáról a 2008/967/EK bizottsági határozat (6) rendelkezett. Mivel a szén-monoxid használata többé nem engedélyezett az Unióban, továbbá harmadik országtól sem érkezett annak engedélyezett használatára vonatkozó bejelentés, helyénvaló ezeket az MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén megállapítani.
(4)
A ciprodinil tekintetében érvényben lévő MRL-ekkel kapcsolatban a Hatóság a 396/2005/EK rendelet 12. cikkének (2) bekezdésével összhangban, az említett rendelet 12. cikkének (1) bekezdésével összefüggésben, indokolással ellátott véleményt (7) adott ki. Ebben a Hatóság az állati eredetű termékek esetében a maradékanyag meghatározásának módosítására tett javaslatot. A Hatóság a közönséges naspolya, a japán naspolya, a csemege- és borszőlő, a fekete szeder, a szamóca, az egyéb kisebb gyümölcsök és bogyósgyümölcsűek, a sárgarépa, a torma, a pasztinák, a petrezselyemgyökér, a saláta bakszakáll, a fokhagyma, a mogyoróhagyma/salotta, az újhagyma, a (hüvely nélküli) bab, a (hüvely nélküli) borsó, a spárga, a (száraz) borsó és a (száraz) csillagfürt tekintetében az MRL-ek csökkentését javasolta. A Hatóság egyes termékek tekintetében a jelenleg érvényes MRL-ek megtartását vagy emelését ajánlotta. A Hatóság arra a következtetésre jutott, hogy a mandula, a gyógynövényteák (gyökér), fűszerek (gyökér vagy rizóma) és valamennyi állati eredetű termék vonatkozásában egyes információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni.
(5)
A dodemorf tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (8) adott ki. A dodemorfnak a 91/414/EGK irányelv I. mellékletébe történő felvétele megtagadásáról a 2008/125/EK bizottsági irányelv (9) rendelkezett. Az 540/2011/EU bizottsági végrehajtási rendelet (10) szerint a dodemorf kizárólag üvegházi dísznövények esetében használható. Mivel a dodemorf használata az Unióban csak az élelmezési célra nem alkalmas termények esetében engedélyezett, továbbá harmadik országtól sem érkezett annak engedélyezett használatára vonatkozó bejelentés, helyénvaló ezeket az MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén megállapítani.
(6)
Az iprodion tekintetében érvényben lévő MRL-ekkel kapcsolatban a Hatóság a 396/2005/EK rendelet 12. cikkének (2) bekezdésével összhangban, az említett rendelet 12. cikkének (1) bekezdésével összefüggésben, indokolással ellátott véleményt (11) adott ki. Ebben a Hatóság az állati eredetű termékek esetében a maradékanyag meghatározásának módosítására tett javaslatot. A Hatóság arra a következtetésre jutott, hogy a citrom, a mandula, a mogyoró, az alma, a körte, a birs, a közönséges naspolya, a japán naspolya, a kajszibarack, a cseresznye, az őszibarack, a szilva, a csemege- és borszőlő, a szamóca, a fekete szeder, a hamvas szeder, a málna, a fürtös áfonya, a tőzegáfonya, a ribizli, az egres, az azaról, a kivi, a burgonya, a cékla, a sárgarépa, a torma, a pasztinák, a petrezselyemgyökér, a retek, a fokhagyma, a vöröshagyma, a mogyoróhagyma/salotta, az újhagyma, a paradicsom, a paprika, a padlizsán, az uborka, az apró uborka, a cukkini, a nem ehető héjú kabakosok, a brokkoli, a karfiol, a kelbimbó, a fejes káposzta, a kínai kel, a galambbegysaláta, az endívia, a kerti zsázsa, a borsmustár (rukkola), a saláta, a káposztafélék levele és hajtása, a cikóriasaláta, a fűszernövények, a (friss, hüvely nélküli és friss, hüvelyes) bab, a (friss, hüvely nélküli és friss, hüvelyes) borsó, a rebarbara, a (száraz) bab, a (száraz) lencse, a (száraz) borsó, a lenmag, a napraforgómag, a búza, az árpa, a rizs, a gyógynövényteák (virág és gyökér), a cukorrépa és valamennyi állati eredetű termék vonatkozásában egyes információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni. A Hatóság megállapította, hogy a zellergumó, a karórépa, a tarlórépa, a kel, a karalábé, a tavaszi borbálafű, a spenót, a mángold, a (friss, hüvely nélküli) borsó, a spárga, a zeller, az édeskönyény, a póréhegyma, a repcemag, a gyógynövényteák (levelek), a fűszerek és a cukorrépa tekintetében meghatározott MRL-ekkel kapcsolatban nem állt rendelkezésre információ, és a kockázatkezelők részéről további vizsgálatra van szükség. Az érintett termékekre vonatkozó MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén kell megállapítani.
(7)
A metaldehid tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (12) adott ki. A Hatóság a szamóca, a karórépa, a spárga, a zeller és az édeskömény tekintetében az MRL-ek csökkentését javasolta. A Hatóság egyes termékek tekintetében a jelenleg érvényes MRL-ek megtartását vagy emelését ajánlotta. A Hatóság megállapította, hogy a burgonya, a célka, a sárgarépa, a zellergumó, a torma, a csikcsóka, a pasztinák, a petrezselyemgyökér, a retek, a saláta bakszakáll, a tarlórépa, a paradicsom, a padlizsán, a virágjukért termesztett, a fejes- és leveles káposztafélék, a karalábé, a saláta és egyéb salátafélék, a spenótfélék és hasonló fajták, a póréhagyma és az articsóka tekintetében meghatározott MRL-ekkel kapcsolatban nem állt rendelkezésre információ, és a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni. A Hatóság megállapította, hogy az összes, az állati eredetű termékek vonatkozásában meghatározott MRL-el kapcsolatban nem állt rendelkezésre információ, ezért a kockázatkezelők részéről további vizsgálatra van szükség. Az érintett termékekre vonatkozó MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén kell megállapítani.
(8)
A metazaklór tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (13) adott ki. Ebben a Hatóság kockázatértékelésési végrehajtási célokból a maradékanyag meghatározásának módosítására tett javaslatot mind a növényi, mind az állati eredetű termékek vonatkozásában. A Hatóság a fokhagyma, a kelbimbó, az articsóka, a póréhagyma, a lenmag, a napraforgómag, a repcemag, a mustármag, a borágó, a gomborka és a tej tekintetében az MRL-ek csökkentését javasolta. A Hatóság egyes termékek tekintetében a jelenleg érvényes MRL-ek megtartását vagy emelését ajánlotta. A Hatóság megállapította, hogy a torma, a retek, a karórépa, a tarlórépa, a virágjukért termesztett káposztafélék, a fejeskáposzta, a leveles káposzta és a karalábé tekintetében meghatározott MRL-ekkel kapcsolatban nem állnak rendelkezésre bizonyos információk, ezért a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni. A Hatóság arra következtetésre jutott, hogy a narancs, citrom, a fán termő héjas gyümölcsűek, az almatermésűek, a csonthéjas gyümölcsök, a bogyósgyümölcsűek, a burgonya, a borsmustár (rukkola) és a spárga vonatkozásában nem álltak rendelkezésre bizonyos információk, a kockázatkezelők részéről további vizsgálatra van szükség. Az érintett termékekre vonatkozó MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén kell megállapítani.
(9)
A paraffinolaj (CAS 64742-54-7) tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (14) adott ki. A paraffinolaj (CAS 64742-54-7) 91/414/EGK irányelv I. mellékletébe történő felvételének megtagadásáról a 2009/617/EK bizottsági határozat (15) rendelkezett. Mivel a paraffinolaj (CAS 64742-54-7) használata többé nem engedélyezett az Unióban, továbbá harmadik országtól sem érkezett annak engedélyezett használatára vonatkozó bejelentés, helyénvaló ezeket az MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén megállapítani.
(10)
Az ásványolajok (CAS 92062-35-6) tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (16) adott ki. Az ásványolajok (CAS 92062-35-6) 91/414/EGK irányelv I. mellékletébe történő felvételének megtagadásáról a 2009/616/EK bizottsági határozat (17) rendelkezett. Mivel az ásványolajok (CAS 92062-35-6) használata többé nem engedélyezett az Unióban, továbbá harmadik országtól sem érkezett annak engedélyezett használatára vonatkozó bejelentés, helyénvaló ezeket az MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén megállapítani.
(11)
A propargit tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (18) adott ki. A propargitnak a 91/414/EGK irányelv I. mellékletébe történő felvétele megtagadásáról a 2008/934/EK bizottsági határozat (19) rendelkezett, és azt a 943/2011/EU bizottsági rendelet (20) megerősítette. Mivel a propargit használata többé nem engedélyezett az Unióban, továbbá harmadik országtól sem érkezett annak engedélyezett használatára vonatkozó bejelentés, helyénvaló ezeket az MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén megállapítani. A 396/2005/EK rendelet 14. cikke (1) bekezdésének a) pontjával összefüggésben értelmezett 17. cikkének megfelelően az erre a hatóanyagra vonatkozó, a szóban forgó rendelet III. mellékletben található MRL-eket el kell hagyni.
(12)
A Bizottság konzultációt folytatott a növényvédő szerek maradékanyagaival foglalkozó uniós referencialaboratóriumokkal arról, hogy szükséges-e az egyes meghatározási határok kiigazítása. Az említett laboratóriumok több anyag tekintetében is arra a következtetésre jutottak, hogy bizonyos áruk vonatkozásában a technikai fejlődés következtében egyedi meghatározási határokat kell megállapítani.
(13)
A Hatóság indokolással ellátott véleményei alapján és a tárgy szempontjából lényeges tényezőket figyelembe véve az MRL-ekkel kapcsolatos megfelelő módosítások megfelelnek a 396/2005/EK rendelet 14. cikkének (2) bekezdésében megfogalmazott követelményeknek.
(14)
A 396/2005/EK rendeletet ezért ennek megfelelően módosítani kell.
(15)
A termékek zavartalan forgalmazása, feldolgozása és fogyasztása érdekében a rendelet átmeneti intézkedéseket ír elő azokra a termékekre, amelyeket az MRL-ek módosítását megelőzően a jogszabályi előírások betartása mellett állítottak elő, valamint azokra, amelyekkel kapcsolatban igazolt, hogy a fogyasztók magas szintű védelme továbbra is biztosított.
(16)
A módosított MRL-ek érvénybe lépése előtt elegendő időt kell biztosítani arra, hogy a tagállamok, a harmadik országok és az élelmiszer-ipari vállalkozások felkészülhessenek az MRL-ek módosításából fakadó új követelmények teljesítésére.
(17)
Az új MRL-ek kapcsán - a Kereskedelmi Világszervezeten keresztül - kikérték az Unió kereskedelmi partnereinek véleményét, és megállapításaikat figyelembe vették.
(18)
Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A RENDELETET:
1. cikk
A 396/2005/EK rendelet II., III. és V. melléklete e rendelet mellékletének megfelelően módosul.
2. cikk
A 2015. október 3. előtt a jogszabályi előírások betartása mellett előállított termékekre a 396/2005/EK rendelet továbbra is az e rendeletben szereplő módosítások nélkül alkalmazandó.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
A rendeletet azonban 2015. október 3-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2015. február 25-én.

Labels: 1
17
0
3
6